Oona Castilla Chaplin

Oona Castilla Chaplin (s. 1986) on espanjalainen näyttelijä.

Oona Chaplinin vanhemmat ovat näyttelijä Geraldine Chaplin ja chileläinen elokuvaaja Patricio Castilla. Hän on Charlie Chaplinin tyttärentytär. Hän on saanut nimensä isoäitinsä Oona Chaplinin mukaan. Hän syntyi Madridissa, jonne hänen äitinsä oli asettunut 1960-luvun puolivälissä ja eli pääosan lapsuudestaan Espanjassa ja Sveitsissä, mutta vietti aikaa myös Kuubassa ja maailmalla äitinsä elokuvien kuvauspaikoilla. Chaplin puhuu espanjaa, ranskaa ja englantia.

15-vuotiaana Chaplin aloitti opinnot Gordonstounin sisäoppilaitoksessa Skotlannissa. Siellä hän kiinnostui näyttelemisestä ja haki koulun jälkeen Royal Academy of Dramatic Artiin, jonne hänet hyväksyttiin. Hän valmistui RADA:sta vuonna 2007.

Chaplin pyrki ”Bond-tytöksi” vuoden 2008 elokuvaan 007 Quantum of Solace, mutta osan sai hänen ystävänsä ja koulutoverinsa Gemma Arterton. Chaplinkin sai elokuvasta silti pikkuruisen roolin. Vuonna 2010 Chaplin esiintyi brasilialaisena häkkitanssijana tilannekomediassa Married Single Other, ja seuraavana vuonna hän sai roolin televisiosarjasta The Hour yhden päähenkilöistä vaimona. Vuosina 2012–2013 hän esiintyi Talisana HBO:n fantasiasarjassa Game of Thrones.

 Filmografia 

 Elokuvat 
 Vuosi Elokuva Rooli Huomioita 2008 Inconceivable Laura Chappel  007 Quantum of Solace Perla de las Dunas, reseptionisti 2009 Imago Mortis Arianna  Pelican Blood Linda 2011 ¿Para qué sirve un oso? Rosa  The Devil's Double Beauty  2013 Powder Room Jess  2013 What If Julianne 2014 Aloft Alice 2015 The Longest Ride Ruth 2025 Avatar: Fire and Ash Varang 2029 Avatar 4 kuvattavana

 Televisio 
 Vuosi Nimi Rooli Huomioita 2007 Erikoisjoukkue Kate 1 jakso 2008 Spooks: Code 9 Kate 1 jakso 2009 Married Single Other Fabiana 4 jaksoa 2010 El Gordo: Una historia verdadera Silvia 2 jaksoa 2011–2012 The Hour Marnie Madden  2012 Uusi Sherlock Jeanette jakso:”Kiusallinen skandaali” 2012–2013 Game of Thrones Talisa Maegyr 11 jaksoa 2013 Dates Mia 5 jaksoa 2014 Inside No. 9  jakso: ”A Quiet Night In” 2014 Kenttäsairaalan sisaret Kitty Trevelyan 6 jaksoa 2014 Black Mirror Greta jakso: ”White Christmas” 2017 Taboo Zilpha Geary 8 jaksoa

 Lähteet 

 Aiheesta muualla 

Luokka:Espanjalaiset näyttelijät
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit